తిరువనంతపురం: మలయాళ నటికి మద్దతుగా కేరళ వ్యాప్తంగా నిరసన ప్రదర్శనలు వెల్లువెత్తుతున్నాయి. ఆమెపై లైంగిక దాడికి యత్నించిన దుండుగులను కఠినంగా శిక్షించాలని కోరుతూ రోడ్లపై పెద్ద ఎత్తున ప్రదర్శనలు నిర్వహిస్తున్నారు. ఇది ఓ ‘అత్యంత హేయమైన ఘటన’  అని మలయాళం మూవీ ఆర్టిస్ట్స్ అసోసియేషన్(అమ్మ) అధ్యక్షుడు, ఎంపీ ఇన్నోసెంట్ ఫేస్బుక్ పేజీలో పోస్ట్ చేశారు. ‘‘మన కుమార్తె, సోదరిపై దుర్మార్గులు క్రూరమైన చర్యకు పాల్పడ్డారు. అయితే ఓటమి ఆమెది కాదు. మనది’’ అని ఇన్నోసెంట్ పేర్కొన్నారు. ఈ ఘటన గురించి తెలిసిన వెంటనే తాను ముఖ్యమంత్రి పినరయి విజయన్, డీజీపీ లోక్నాథ్ బెహరాతో మాట్లాడానని, దోషులను శిక్షిస్తామని వారు హామీ ఇచ్చారని తెలిపారు. పోలీసు చర్యను ‘అమ్మ’ నిశితంగా పరిశీలిస్తుందని పేర్కొన్నారు.  నటులు పృథ్వీరాజ్, కుంజకో బోబన్, ఉన్ని ముకుందన్, దర్శకుడు మేజర్ రవి తదితరులు భావనపై దాడిని ఖండించారు. నిందితులను కఠినంగా శిక్షించాలని డిమాండ్ చేశారు.
tiruvanantapuram: malayaala natiki maddatugaa kerala vyaaptamgaa nirasana pradarsanalu velluvettutunnaay. aamepai laingika daadiki yatninchina dundugulanu kathinamgaa sikshinchaalani korutu rodlapai pedda ettuna pradarsanalu nirvahistunnaaru. idhi oo ‘atyanta heyamaina ghatana’  ani malayalam moovee artists asosiation(amma) adhyakshudu, empy innosent fasebook paejeelo post chesaru. ‘‘mana kumarte, sodaripai durmaargulu krooramaina charyaku palpaddaru. ayithe otami aamedi kaadu. manadi’’ ani innosent perkonnaru. ee ghatana gurinchi telisina ventane taanu mukhyamantri pinarayi vijayan, dgp loknath beharatho matladanani, doshulanu sikshistaamani vaaru haami icharani telipaaru. polisu charyanu ‘amma’ nisitamgaa pariseelistundani perkonnaru.  natulu pruthweeraj, kunjako boban, unni mukundan, darsakudu mager ravi taditarulu bhavanapai daadini khandinchaaru. ninditulanu kathinamgaa sikshinchaalani demand chesaru.